et müra polnud varem haapsalus käinud, parkisime auto karja 24 ette ja läksime sealt alla mu majakest vaatama, kus kohtasime ka nädalavahetuseks suvitama tulnud maarut ja tema bfi. siis  jalutasime mööda karja tänavat müüriääre kohvikuni, kus võtsime klaasikesed veini ja tüki pirukat, et neil aga beseerulli polnud, võtsime jalad selga ja läksime kuursaali, kus saime küüned taha viimasele (!) kolmele (!) tükile, palusime need endale kindlasse kohta paigutada ja läksime ise uuele promenaadile promeneerima, sest kõht oli täis ja ilm oli tegelikult liiga palav, et süüa. kui sääsed enam elada ei lasnud, läksime tagasi kuursaali, valisime veinid välja ja nautisime beseerulli. kujutlesime, kuidas  sada aastat tagasi oli tegu tõelise kuurortlinnaga, kuhu inimesed sõitsid tervisvetele. panid ennast ilusti riidesse ja läksid promenaadile jalutama, pärast kuursaali tantsuõhtule. äge. ja siis oli kell palju ja me sõitsime minema meeldivast väikelinnast, veetsime aega tee-ehitust trotsides ja jõudsime üllatavalt mõistlikul ajal koju tallinnasse, et variseda madratsile.